Diari Oficial de la Generalitat Valenciana


Sumari del DOGV 5880, del 28-10-2008 (2008/12036)

Acord de la Comissió Territorial d'Urbanisme de València, de 25 d'abril de 2008, relatiu a la modificació núm. 11, parc de l'Horta, del Pla general d'Aldaia.
-------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12333


Data del document
:   25-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Aldaia
    * pla d'urbanisme

Acord de la Comissió Territorial d'Urbanisme de València, de 25 d'abril de 2008, relatiu a la modificació núm. 11, parc de l'Horta, del Pla general d'Aldaia. [2008/12517]  
En relació amb l'expedient de modificació puntual núm. 11, parc de l'Horta, del Pla general d'Aldaia, es destaquen els següents:  
Antecedents  
U. Tramitació municipal. El projecte es va sotmetre a informació pública per acord plenari de 4 de gener de 2000. Després de l'exposició pública, en la qual no es van presentar al·legacions, es va aprovar provisionalment el 28 de març de 2000, i va tenir entrada en el Registre de la Comissió Territorial d'Urbanisme de València el 24 de maig de 2000.  
Dos. Documentació  
El projecte consta de memòria justificativa, plànols d'informació i d'ordenació i estudi de necessitats de sòl escolar.  
Tres. Objecte  
L'objecte de la modificació núm. 11 és triple, si bé conflueix sobre una mateixa zona compresa entre el denominat parc de l'Horta (Cinturó Verd de Defensa de l'Horta) i el fet de ser limítrof amb la carretera VV-3017, classificada com a sòl no urbanitzable. En concret, es tracta de:  
1. Creació d'una reserva escolar d'aproximadament 12.000 m², en sòl no urbanitzable, a fi de cobrir les necessitats futures del municipi respecte d'aquest ús.  
2. Adequar el parc de l'Horta a les determinacions de l'article 34 del Reglament de planejament de la Comunitat Valenciana.  
3. Preveure una millora de l'accés de vianants al Col·legi Marià Serra, ampliant l'existent.  
Els dos últims punts van ser objecte d'aprovació definitiva per la Comissió Territorial d'Urbanisme en sessió de 2 de maig de 2001; simultàniament l'esmentada comissió va acordar:   
"Suspendre l'aprovació definitiva de la creació d'una reserva escolar d'aproximadament uns 12.000 m², sobre la zona descrita, fins que s'emeta un informe favorable per la Conselleria de Cultura, Educació i Ciència. Punt aquest inclòs en la modificació núm.11 del Pla general d'ordenació urbana."  
Sent per tant aquest punt núm. 1 de la modificació núm. 11 el que actualment se sotmet a aprovació, si escau, de la Comissió Territorial.  
Quatre. Actuacions posteriors a CTU 2/05/01  
Amb data 2 d'octubre de 2002 aquest Servei Territorial remet advertència de caducitat respecte a la modificació l'aprovació de la qual va ser suspesa mitjançant l'esmentat acord de 2 de maig de 2001.  
La CTU de 7 de novembre de 2007, atés que havia transcorregut el termini de 3 mesos per a esmenar el projecte sense que l'Ajuntament atenguera el requeriment de caducitat formulat, va declarar la caducat de l'expedient.  
Amb data 22 de febrer de 2008, l'Ajuntament presenta, informe favorable (21 de gener de 2008) de la Conselleria d'Educació, i escrit sol·licitant la revocació de l'acord de la Comissió Territorial de 7 de novembre de 2007 pel qual es va declarar la caducitat de l'expedient, i sol·licita l'aprovació definitiva d'aquest.   
Cinc. Planejament vigent. Aldaia disposa de pla general aprovat per la Comissió Territorial d'Urbanisme el 5 de gener de 1990.  
Sis. Informe de la Comissió Informativa. La Comissió Informativa de la Comissió Territorial d'Urbanisme de València, en sessió celebrada el 18 d'abril de 2008, per unanimitat, va emetre un informe relatiu al projecte que ens ocupa, complint així el que s'ha preceptuat en l'art. 11 del Decret 162/2007, de 21 de setembre, del Govern Valencià, pel que s'aprova el Reglament dels òrgans territorials i urbanístics de la Generalitat.  
FONAMENTS JURÍDICS  
Primer. Aspectes formals  
La tramitació ha sigut correcta, d'acord amb el que estableix l'art. 38, per remissió de l'art. 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara en avant, LRAU).  
L'expedient disposa de declaració d'impacte ambiental dictada el 8 de maig de 2000.  
La documentació està completa, a l'efecte del compliment del que preceptua l'art. 27 de la LRAU.  
Segon. Valoració global  
La modificació que es justifica en la necessitat de preveure demanda de places escolars ha tingut informe favorable amb data 21 de gener de 2008 de la Conselleria d'Educació, per la qual cosa es dóna per omplit el condicionant imposat per la CTU de 2 de maig de 2001.  
Tercer. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions - de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la LRAU, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
A la vista de quant antecedeix la Comissió Territorial d'Urbanisme de data 25 d'abril de 2008, per unanimitat, acorda:  
- Revocar l'Acord de la CTU de 7 de novembre de 2007 pel qual es declara la caducat del punt 1, pel que fa a la reserva escolar, de l'expedient de referència.  
- Aprovar definitivament l'expedient relatiu a la modificació puntual núm. 11, parc de l'Horta, del Pla general d'Aldaia, respecte al punt 1, el qual es refereix a la creació d'una reserva escolar, condicionat a la presentació de dues còpies en suport digital.  
Publicar l'aprovació definitiva de la modificació puntual núm. 11, en tots els seus punts.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons disposen l'article 68.3c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c) de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
"Article 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de la Llei 29/1998 esmentada.  
Tot això sense perjudici que es puga exercir qualsevol altre recurs o acció que es crega oportú".  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 25 d'abril de 2008.- La secretària de la Comisión Territorial d'Urbanisme: Concepción del Camp Ram de Viu.